text: Danske politihunde vandt nordisk mesterskab 
  08 juni 2017 kl. 05.13
  Nordiske mesterskaber for politihunde blev afviklet i Brædstrup med dansk succes. 
  De danske politihunde og deres førere er nordiske mestre. Konkurrencen foregik i og omkring Brædstrup ved Horsens.
  Konkurrencerne begyndte i sidste uge ved Hotel Pejsegården, hvor omkring 50 politifolk fra Danmark, Norge og Sverige mødtes til konkurrencerne.
  De nordiske mesterskaber for politihunde har været holdt siden 1993. I begyndelsen deltog også Finland i nabodysten, men landet har ikke været med siden 2006.
  